CELEX: E2008C0300
Language: lt
Date: 1211328000000
Title: 2008 m. gegužės 21 d. ELPA Priežiūros institucijos sprendimas Nr. 300/08/COL, kuriuo patvirtinamas Norvegijos pateiktas neatidėliotinų priemonių paukščių gripo atveju planas

25.9.2008   
            
            
               LT
            
            
               Europos Sąjungos oficialusis leidinys
            
            
               L 257/18
            
         ELPA PRIEŽIŪROS INSTITUCIJOS SPRENDIMAS
   
   Nr. 300/08/COL
   2008 m. gegužės 21 d.
   kuriuo patvirtinamas Norvegijos pateiktas neatidėliotinų priemonių paukščių gripo atveju planas
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą (toliau – EEE susitarimas), ypač į jo 109 straipsnį ir 1 protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 5 straipsnio 2 dalies d punktą ir 1 protokolą,
   ATSIŽVELGDAMA į EEE susitarimo I priedo I skyriaus 3.1.5a punkte nurodytą aktą,
   
      2005 m. gruodžio 20 d. Tarybos direktyvą 2005/94/EB dėl paukščių gripo kontrolės Bendrijoje priemonių ir panaikinančią Direktyvą 92/40/EEB,
   
   KADANGI pagal Tarybos direktyvos 2005/94/EB 62 straipsnio 1 dalį Norvegija parengė neatidėliotinų priemonių planą, nurodydama paukščių gripo protrūkio atveju taikytinas nacionalines priemones,
   KADANGI 2007 m. spalio 29 d. pagal Tarybos direktyvos 2005/94/EB 62 straipsnio 1 dalį Norvegija ELPA Priežiūros institucijai (toliau – Institucija) pateikė patvirtinti savo neatidėliotinų priemonių paukščių gripo atveju planą (reg. Nr. 449330),
   KADANGI Norvegijos neatidėliotinų priemonių paukščių gripo atveju plano vertimas į anglų kalbą Institucijai pateiktas 2008 m. kovo 31 d. (reg. Nr. 471610),
   KADANGI Institucija, glaudžiai bendradarbiaudama su Europos Bendrijų Komisija, išnagrinėjo Norvegijos neatidėliotinų priemonių paukščių gripo atveju planą,
   KADANGI išnagrinėjus planą nustatyta, kad Norvegija laikosi Tarybos direktyvos 2005/94/EB X priede nustatytų minimalių kriterijų, taikomų neatidėliotinų priemonių paukščių gripo atveju planams,
   KADANGI Institucija savo Sprendimu Nr. 270/08/COL perdavė šį klausimą Institucijai padedančiam ELPA veterinarijos komitetui,
   KADANGI šiame sprendime numatytos priemonės atitinka Institucijai padedančio ELPA veterinarijos komiteto nuomonę,
   PRIĖMĖ ŠĮ SPRENDIMĄ:
   
               1.
            
            
               Šiuo sprendimu pavirtinamas Norvegijos pateiktas neatidėliotinų priemonių paukščių gripo atveju planas.
            
         
               2.
            
            
               Šis sprendimas įsigalioja 2008 m. gegužės 21 d.
            
         
               3.
            
            
               Šis sprendimas skirtas Norvegijai.
            
         
               4.
            
            
               Šis sprendimas autentiškas anglų kalba.
            
         
      Priimta Briuselyje, 2008 m. gegužės 21 d.
      
         
            ELPA Priežiūros institucijos vardu
         
         Per SANDERUD
         
         
            Pirmininkas
         
         Kristján Andri STEFÁNSSON
         
         
            Kolegijos narys